The Route Of Truce - Το Μονοπάτι της Εκεχειρίας: Στο Σύλλογο Παραπληγικών - κινητικά αναπήρων Π.Ε. Ηλείας τα καπάκια του πρώτου "Δρόμου Ολυμπιακής Εκεχειρίας"
Στο Σύλλογο Παραπληγικών - κινητικά αναπήρων Π.Ε. Ηλείας τα καπάκια του πρώτου "Δρόμου Ολυμπιακής Εκεχειρίας"
Λίγο πριν ανακοινωθούν οι δράσεις της «Συμπολιτείας Ολυμπίας» για το 2017 το μέλος του Δ.Σ. κ. Κωνσταντίνος Κοντογιάννης παρέδωσε χθες στον κ. Παντελή Παπαπαναγιώτου, Πρόεδρο του Συλλόγου Παραπληγικών – κινητικά ανάπηρων Περιφερειακής Ενότητας Ηλείας, τα καπάκια που μαζεύτηκαν από τα νερά και ενεργειακά ποτά που χρησιμοποιήθηκαν από τους δρομείς κατά τη διάρκεια του πρώτου "Δρόμου Ολυμπιακής Εκεχειρίας".
Ο κ. Παπαναγιώτου ευχαρίστησε την Οργάνωση για τη δράση της και τη βοήθεια προς το Σωματείο τους το οποίο εδώ και καιρό συλλέγει καπάκια για αγορές αμαξιδίων σε συνανθρώπους μας. Ο Κωνσταντίνος Κοντογιάννης τους συνεχάρη για τις προσπάθειές
τους και τη βοήθεια που έχουν προσφέρει σε συνανθρώπους μας που έχουν ανάγκη και υποσχέθηκε ότι και στη φετινή διοργάνωση του "Δρόμου της Εκεχειρίας" τα καπάκια θα μαζευτούν και θα δοθούν στο Σύλλογό τους ώστε μαζί με άλλα να χρησιμοποιηθούν αναλόγως, ώστε να εξασφαλίζεται η ελευθερία στην πρόσβαση και να μην εμποδίζεται από το περιβάλλον και τη νοοτροπία των ανθρώπων.
Αναρτήθηκε από Route Of Truce στις 12:08 μ.μ.